ગુજરાતી સમાચાર: સંરક્ષણ મંત્રાલય હેઠળ આવતા ઓર્ડનન્સ ફેક્ટરી બોર્ડમાં બંપર ભરતી | Ofb Recruitment 2020 Under Defense Department - Youth Education | I Am Gujarat
Gujarati News Youth Education સંરક્ષણ મંત્રાલય હેઠળ આવતા ઓર્ડનન્સ ફેક્ટરી બોર્ડમાં બંપર ભરતી
સંરક્ષણ મંત્રાલય હેઠળ આવતા ઓર્ડનન્સ ફેક્ટરી બોર્ડમાં બંપર ભરતી
Published: Jan 07, 2020 14:12 pm IST
નવી દિલ્હીઃ દેશના સંરક્ષણ મંત્રાલય હેઠળ આવતા ઓર્ડનન્સ ફેક્ટરી બોર્ડ(OFB) દ્વારા ભરતીની જાહેરાત બહાર પાડવામાં આવી છે. જે મુજબ ઓર્ડનન્સ ફેક્ટરી બોર્ડમાં એપ્રેન્ટિસના 6060 પદો માટે ભરતી કરવામાં આવનાર છે. આ માટે અરજીની પ્રક્રિયા 10 જાન્યુઆરીથી શરૂ થશે. ઇચ્છુક અને યોગ્ય ઉમેદવારો OFB ની ઓફિશિયલ વેબસાઈટ ofb.gov.in પર જઈને ઓનલાઇન અરજી કરી શકશે.
આ ભરતીમાં કોઈ પણ લેખિત પરીક્ષા લેવામાં નહીં આવે પરંતુ ઉમેદવારોના 10મા ધોરણની પરીક્ષાના પરિણામને આધારે તેમની પસંદગી કરવામાં આવશે.
આ ભરતીમાં ITI કરેલા ઉમેદવારો માટે 3847 અને નોન ITI કરેલા ઉમેદવારો માટે 2219 પદો નક્કી કરવામાં આવ્યા છે. આ ભરતી માટે એપ્લાય કરવાની છેલ્લી તારીખ 9 ફેબ્રુઆરી રહેશે.
ઉપરોક્ત ભરતી બે અલગ અલગ વિભાગોમાં હોઈ શૈક્ષણિક લાયકાત પણ અલગ અલગ રાખાવામાં આવી છે. જેમાં નોન ITI પદો માટે એપ્લાય કરવા ઉમેદવારે સરકાર માન્ય સ્કૂલમાંથી મેટ્રિક પાસ કરેલું હોવું જોઈએ, વિજ્ઞાન અને ગણિત વિષયમાં ઓછામાં ઓછા 40% મેળવેલ હોવા જોઈએ.
જ્યારે ITI ફરજિયાત પદો માટે ઉમેદવારે નેશનલ કાઉન્સલિંગ ફોર વોકેશનલ ટ્રેનિંગ(NCVT) અથવા સ્ટેટ કાઉન્સલિંગ ઓફ વોકેશનલ ટ્રેનિંગ(SCVT) સંસ્થામાંથી ITI કરેલું હોવું જોઈએ
આ ભરતી માટે 15થી 24 વર્ષની ઉંમરના લોકો અરજી કરી શકશે. ઉમેદવારોએ ભરતી પહેલાં ઓનલાઇન અરજી કરવાની રહેશે. અરજી માટે ઉમેદવારોએ 100 રૂપિયાની ફી ચૂકવવાની રહેશે.